Υπάρχει μία πληθώρα καλοηθών όγκων που μπορούν να σχηματιστούν σε διαφορετικά μέρη του σώματος.
Οι καλοήθεις όγκοι ταξινομούνται ανάλογα με το σημείο που εμφανίζονται. Τα λιπώματα, για παράδειγμα, σχηματίζονται από λιπώδη κύτταρα, ενώ τα μυώματα από μυϊκά κύτταρα. Παρακάτω αναφέρονται οι διαφορετικοί τύποι καλοηθών όγκων:
Τα αδενώματα σχηματίζονται σε μία λεπτή στιβάδα ιστού που καλύπτει αδένες, όργανα και άλλες εσωτερικές δομές. Παραδείγματα περιλαμβάνουν τους πολύποδες του παχέος εντέρου και τους όγκους στο ήπαρ.
Τα λιπώματα σχηματίζονται από λιπώδη κύτταρα και είναι ο πιο κοινός τύπος καλοήθους όγκου, σύμφωνα με την Κλινική Cleveland. Συχνά εντοπίζονται στην πλάτη, τα χέρια ή τον αυχένα. Είναι μαλακά και κυκλικά και μπορούν να κινηθούν ελαφρά κάτω από το δέρμα.
Τα μυώματα αναπτύσσονται από μυϊκά κύτταρα ή σε τοιχώματα αιμοφόρων αγγείων. Μπορούν επίσης να σχηματιστούν σε λείους μύες, όπως σε αυτούς που βρίσκονται στο εσωτερικό οργάνων, όπως η μήτρα ή ο στόμαχος.
Οι σπίλοι είναι μη καρκινικοί όγκοι στο δέρμα και είναι αρκετά συχνοί.
Τα ινομυώματα μπορούν να αναπτυχθούν στον ινώδη ιστό που εντοπίζεται σε πολλά όργανα. Συνήθως αναπτύσσονται στη μήτρα και είναι γνωστά ως ινομυώματα μήτρας.
Σε πολλές περιπτώσεις, οι καλοήθεις όγκοι ελέγχονται προσεκτικά. Η μη καρκινικοί σπίλοι ή οι πολύποδες του παχέος εντέρου, για παράδειγμα, μπορεί να εξελιχθούν σε καρκινικούς με την πάροδο του χρόνου. Ορισμένοι τύποι εσωτερικών καλοηθών όγκων μπορεί να προκαλέσουν άλλα προβλήματα. Τα ινομυώματα μήτρας μπορούν να δημιουργήσουν πυελικό άλγος και μη φυσιολογική αιμορραγία, και κάποιοι εσωτερικοί όγκοι να αποφράξουν ένα αιμοφόρο αγγείο ή να προκαλέσουν πόνο πιέζοντας ένα νεύρο.
Οποιοσδήποτε μπορεί να εμφανίσει έναν καλοήθη όγκο, ακόμη και τα παιδιά, αν και οι ενήλικες είναι πολύ πιο πιθανό να εμφανίσουν με την πάροδο των ετών.